
(Обикновена законодателна процедура: първо четене)
Европейският парламент,
–	като взе предвид предложението на Комисията до Парламента и до Съвета (COM(2024)0461),
–	като взе предвид член 294, параграф 2 и член 212 от Договора за функционирането на Европейския съюз, съгласно които Комисията е внесла предложението в Парламента (C10‑0009/2024),
–	като взе предвид член 294, параграф 3 от Договора за функционирането на Европейския съюз,
–	като взе предвид временното споразумение, одобрено от компетентната комисия съгласно член 75, параграф 4 от своя Правилник за дейността, и поетия с писмо от 28 май 2025 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид бюджетната оценка на комисията по бюджети,
–	като взе предвид член 60 от своя Правилник за дейността,
–	като взе предвид становището на комисията по външни работи,
–	като взе предвид доклада на комисията по международна търговия (A10-0037/2025),
1.	приема изложената по-долу позиция на първо четене;
2.	приканва Комисията отново да се отнесе до него, в случай че замени своето предложение с друг текст, внесе или възнамерява да внесе съществени изменения в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 18 юни 2025 г. с оглед на приемането на Решение (ЕС) 2025/... на Европейския парламент и на Съвета за предоставяне на макрофинансова помощ на Арабска република Египет
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Решение (ЕС) 2025/1267.)

